Y Lladrad Trên Mawr

Ysbeiliad ar drên y Post Brenhinol oedd yn teithio o Glasgow i Lundain ar 8 Awst 1963 oedd y Lladrad Trên Mawr. Cipiodd y criw o 15 o ladron £2,600,000 ger Pont Bridego, i'r gogledd o Lundain. Bruce Reynolds oedd arweinydd y cynllwyn, a bu dau gyd-droseddwr arall: rhywun cydnabyddus a ddarparodd gwybodaeth am amserlen a llwyth y trên, a pherson a ddarparodd cuddfan ar Fferm Leatherslade yn Swydd Buckingham. Canfuwyd 12 o'r 15 o ladron a chafwyd pob un ohonynt yn euog a'u carcharu. Dihangodd un ohonynt, Ronnie Biggs, ym 1965 gan ffoi i Baris, i Awstralia ac yna i Frasil. Dychwelodd Biggs i'r Deyrnas Unedig yn 2001 a chafodd ei arestio.

 Cyfeiriadau 

Categori:1963
Categori:20fed ganrif yn Lloegr
Categori:Lladradau
Categori:Hanes Swydd Buckingham
Categori:Trosedd yn Lloegr